Trein tref motor, twee beseerFoto: Argief Twee mense is beseer toe ŉ trein ŉ motor Donderdagoggend naby Ermelo in Mpumalanga getref het. Volgens Pieter Rossouw, woordvoerder van ER24, het die botsing op die N17-pad plaasgevind. “Die bestuurder van die motor het vermoedelik nie by die stopteken by die kruising stilgehou nie, waarna die trein die motor getref het,” het Rossouw gesê. Die bestuurder en die passasier het geringe en matige beserings opgedoen. Hulle is op die toneel behandel en na die Mediclinic Ermelo geneem vir verdere behandeling en waarneming.